Návrh

VŠEOBECNE ZÁVÄZNÉ NARIADENIE OBCE JASTRABÁ

č. 3/2014 z 10.12.2014

O MIESTNOM POPLATKU ZA KOMUNÁLNE ODPADY A DROBNÉ STAVEBNÉ ODPADY  

     Obec Jastrabá v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 29 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady  v znení neskorších predpisov
u s t a n o v u j e   

§ 1
 Základné  ustanovenie

1.	Obecné zastupiteľstvo v Jastrabej podľa § 11 ods. 4 písm. d) zákona č. 369/1990 Zb. o obecnom
  zriadení v znení neskorších predpisov  rozhodlo, že v nadväznosti na § 98 zákona č. 582/2004 Z.z.  
  o miestnych daniach a miestnom poplatku za komunálne odpady a drobné stavebné odpady v znení  
  neskorších predpisov zavádza s účinnosťou od 1. januára 2015 miestny poplatok za komunálne  
  odpady a drobné stavebné odpady.

2.	Toto všeobecne záväzné nariadenie upravuje podmienky určovania a vyberania poplatku za miestny poplatok za komunálne odpady a drobné stavebné odpady na území obce Jastrabá.. 

§ 2
Sadzba poplatku

   Sadzba poplatku za komunálne odpady a drobné stavebné odpady je:

a)	0,04384 € za fyzickú osobu a kalendárny deň (16,00 €/rok), ktorá má na území obce trvalý pobyt alebo prechodný pobyt  
b)	0,0822 € za právnickú osobu a kalendárny deň (30,00 €/rok), ktorá je oprávnená užívať, alebo užíva nehnuteľnosť nachádzajúcu sa na území obce, na účel podnikania a zamestnáva min. 1 osobu, potom je sadzba za jedného zamestnanca 0,0822 € za osobu a kalendárny deň
c)	0,04384 € za nehnuteľnosť a kalendárny deň (16,00 €/rok) pre fyzickú osobu, ktorá je na území obce oprávnená užívať alebo užíva nehnuteľnosť na iný účel ako podnikanie a nie je v obci prihlásená ani k trvalému, ani k prechodnému pobytu. Ide najmä o nehnuteľnosti, ktoré sú využívané ako chalupy alebo neobývané nehnuteľnosti.
d)	1,50 €/rok za každého zamestnanca a žiaka ZŠ v Jastrabej a každého dieťaťa MŠ v Jastrabej

§3
Vznik a zánik povinnosti platenia poplatku

1.	Poplatková povinnosť vzniká:
a)	dňom prihlásenia na trvalý alebo prechodný pobyt v obci
b)	dňom, kedy začal užívať nehnuteľnosť na území obce
c)	dňom, ktorým nadobudla vlastnícky vzťah k nehnuteľnosti na území obce

2.	Poplatková povinnosť zaniká:
a)	dňom odhlásenia z trvalého alebo prechodného pobytu v evidencii obyvateľov (odsťahovanie, úmrtie)
b)	dňom zániku oprávnenia užívať nehnuteľnosť

3.	Poplatník je povinný písomne oznámiť správcovi poplatku vznik, zánik, prípadne zmenu povinnosti platenia poplatku do 30 dní odo dňa zmeny povinnosti platenia poplatku.
Poplatník oznámi obci všetky údaje rozhodujúce pre určenie poplatku.  

§ 4
Odpustenie poplatku

1.  Obec na základe žiadosti poplatníka, ktorý má v obci trvalý alebo prechodný pobyt odpustí poplatok 
    za obdobie, za ktoré poplatník obci preukáže na základe podkladov, že viac ako 90 dní v zdaňovacom
    období sa nezdržiava alebo nezdržiaval na území obce. Dátum vystavenia dokladu musí byť zhodný 
    so zdaňovacím obdobím a z dokladu musí byť zrejmé kedy a do kedy je poplatník mimo obce (alebo 
    bude mimo obce). Poplatník si nárok na odpustenie poplatku uplatňuje za každé zdaňovacie obdobie 
    zvlášť.

    Podklady, ktoré preukazujú danú skutočnosť: 
a)	potvrdenie zariadenia o pobyte v zariadení sociálnej starostlivosti pobytovou formou
b)	potvrdenie o výkone trestu odňatia slobody alebo potvrdenie o výkone väzby
c)	pracovná zmluva zo zahraničia, ak obdobie trvania pracovného pomeru je zhodné so zdaňovacím obdobím
d)	potvrdenie od zamestnávateľa zo zahraničia o trvaní pracovného pomeru
e)	potvrdenie o štúdiu v zahraničí
f)	potvrdenie od agentúry, ktorá sprostredkovala prácu v zahraničí
g)	potvrdenie o prechodnom pobyte mimo obce vrátane potvrdenia o zaplatení poplatku v mieste kde sa zdržiava a býva

2.	V prípade, že doklad zo zahraničia nie je v úradnom jazyku, je potrebné k podkladu predložiť preklad.

3.   Podklad k žiadosti je možné nahradiť čestným vyhlásením len vo výnimočných prípadoch.
4.   Poplatok bude odpustený aj poplatníkovi, ktorý je vedený v evidencii obyvateľstva na súp. č. 0 
     a v obci sa nezdržiava.

5.   Úľavu nemožno poskytnúť poplatníkovi, ktorý si neplní povinnosti voči obci Jastrabá (má nedoplatok
     na poplatku za odpady).

§ 5
Zníženie poplatku

1.  Obec na základe žiadosti poplatníka poplatok zníži o 65 %, ak poplatník preukáže, že viac ako 90 dní 
    v zdaňovacom období sa nezdržiava alebo nezdržiaval na území obce.
    Podkladom je:
a)	potvrdenie o dennom štúdiu mimo obce vrátane dokladu o ubytovaní (potvrdenie o ubytovaní z internátu, nájomná zmluva – ubytovanie na priváte).   

§6
Vrátenie poplatku

Správca dane vráti na základe žiadosti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia. 
Doklady preukazujúce danú skutočnosť:
-	potvrdenie o zmene trvalého pobytu mimo územia obce,
-	kópiu úmrtného listu,
-	doklad o zrušení podnikania 
-	doklad o zániku užívania nehnuteľnosti

§ 7
Záverečné ustanovenie

1.  Dňom účinnosti tohto Všeobecne záväzného nariadenia o miestnom poplatku za komunálne odpady 
    a drobné stavebné odpady sa zrušuje VZN č. 8/2012 zo dňa 18.12.2012. 

2.  Obecné zastupiteľstvo obce Jastrabá toto Všeobecne záväzné nariadenie o miestnom poplatku za 
    komunálne odpady a drobné stavebné odpady schválilo dňa 10.12.2014 uznesením č.................

§ 8
Účinnosť

    Toto všeobecne záväzné nariadenie nadobúda účinnosť 1. januára 2015.

VYVESENÉ: 24.11.2014							ZVESENÉ:

								..................................................
								Vojtech Sklenár, starosta obce